નવી દિલ્હી, તા.26 માર્ચ, 2018: પ્રોફેશનલ મેમરી સોલ્યુશન લાઈન-અપનું વિસ્તરણ કરીને સોની ઈન્ડિયાએ આજે CFast મેમરી કાર્ડઝની રેન્જ રજૂ કરી છે, જે એ રીતે ડિઝાઈન કરવામાં આવ્યા છે કે પ્રોફેશનલ તસવીરકારો અને વિડિયોગ્રાફર્સની જરૂરિયાત પૂર્ણ થાય. G Series CFast 2.0 મેમરી કાર્ડ 32GB (CAT-G32), 64GB (CAT-G64) અને 128GB (CAT-G128) ક્ષમતામાં ઉપલબ્ધ કરાયા હોવાથી તે ઉચ્ચ પ્રકારની DSLR અને 4K સિનેમા ગ્રેડ બ્રોડકાસ્ટ કેમેરાની વધતી જતી ક્ષમતાને પ્રતિભાવ આપી શકે. આ કાર્ડઝ વિજળીની ઝડપે 510MB/s સુધીની રાઈટ સ્પીડ પૂરી પાડે છે અને 530MB/s સુધીની રીડ સ્પીડ પૂરી પાડીને પ્રોફેશનલ ઈન્ટર્નલ SSDs, XQD અને SxS દ્વારા મિડિયાની સુસ્થાપિત રેન્જ સાથે જોડાય છે અને વિશ્વનું સૌથી ઝડપી SD કાર્ડ રજૂ કરીને સોનીનું પ્રોફેશન મેમરી સોલ્યુશન્સમાં નેતૃત્વ જાળવી રાખે છે.